CELEX: 31994S2983
Language: el
Date: 1994-12-07 00:00:00
Title: Απόφαση αριθ. 2983/94/ΕΚΑΧ της Επιτροπής της 7ης Δεκεμβρίου 1994 που τροποποιεί την απόφαση αριθ. 2-52 περί καθορισμού των όρων επιβολής και εισπράξεως των εισφορών που προβλέπονται στα άρθρα 49 και 50 της συνθήκης

Avis juridique important

|

31994S2983

Απόφαση αριθ. 2983/94/ΕΚΑΧ της Επιτροπής της 7ης Δεκεμβρίου 1994 που τροποποιεί την απόφαση αριθ. 2-52 περί καθορισμού των όρων επιβολής και εισπράξεως των εισφορών που προβλέπονται στα άρθρα 49 και 50 της συνθήκης  

Επίσημη Εφημερίδα αριθ. L 315 της 08/12/1994 σ. 0006 - 0006 Φινλανδική ειδική έκδοση: Κεφάλαιο 1 τόμος 3 σ. 0213  Σουηδική ειδική έκδοση: Κεφάλαιο 1 τόμος 3 σ. 0213 

ΑΠΟΦΑΣΗ αριθ. 2983/94/ΕΚΑΧ ΤΗΣ ΕΠΙΤΡΟΠΗΣ της 7ης Δεκεμβρίου 1994 που τροποποιεί την απόφαση αριθ. 2-52 περί καθορισμού των όρων επιβολής και εισπράξεως των εισφορών που προβλέπονται στα άρθρα 49 και 50 της συνθήκηςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 49 και 50,  Κατόπιν διαβουλεύσεως με το Συμβούλιο,  Εκτιμώντας:  ότι η απόφαση αριθ. 2-52 της Ανώτατης Αρχής (1), όπως τροποποιήθηκε τελευταία από την απόφαση αριθ. 3565/83/ΕΚΑΧ της Επιτροπής (2), καθορίζει τους όρους επιβολής και είσπραξης των εισφορών που προβλέπονται στα άρθρα 49 και 50 της συνθήκης- ότι το Συμβούλιο, κατά τη συνεδρίαση της 24ης Νοεμβρίου 1992, ζήτησε από την Επιτροπή να προβεί σε προοδευτική μείωση της εισφοράς ενόψει της ολικής κατάργησής της το αργότερο έως τη λήξη της ισχύος της συνθήκης ΕΚΑΧ στις 23 Ιουλίου 2002- ότι, για τη διατήρηση μιας απλής και οικονομικής διοικητικής διαχείρισης κατά την έννοια των διατάξεων του τρίτου εδαφίου του άρθρου 5 της συνθήκης, είναι επιθυμητή η δυνατότητα αποτελεσματικής διαχείρισης της εισφοράς κατά τη μεταβατική περίοδο που  οδηγεί στην κατάργησή της, με αλλαγή της συχνότητας των δηλώσεων και πληρωμών και αύξηση του ορίου είσπραξης- ότι οι τροποποιήσεις αυτές δεν θα επιφέρουν παρά ελάχιστη απώλεια εσόδων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το άρθρο 4 της απόφασης αριθ. 2-52 τροποποιείται ως εξής:  1. στην παράγραφο 1, ο αριθμός "250" αντικαθίσταται από τον αριθμό "1 500" και ο όρος "μηνιαία" αντικαθίσταται κάθε φορά από τον όρο "τριμηνιαία"- 2. η παράγραφος 2 αντικαθίσταται από το ακόλουθο κείμενο:  "2. Από το πρώτο τρίμηνο παραγωγής του έτους 1995, οι καταβολές που αφορούν την παραγωγή αυτού του τριμήνου καθίστανται απαιτητές στις 25 του δεύτερου μήνα που ακολουθεί το τρίμηνο παραγωγής."  Άρθρο 2  Η παρούσα απόφαση αρχίζει να ισχύει την 1η Ιανουαρίου 1995.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 7 Δεκεμβρίου 1994.  Για την Επιτροπή Henning CHRISTOPHERSEN Αντιπρόεδρος  (1) ΕΕ της ΕΚΑΧ αριθ. 1 της 30. 12. 1952, σ. 3.  (2) ΕΕ αριθ. L 355 της 17. 12. 1983, σ. 19.  (3) ΕΕ αριθ. L 355 της 17. 12. 1983, σ. 19.